Uudset mõtlemist soosis Merkuuri asend Jääras. Merkuuril on  poolkvadratuur Veenusega, mis on üsna tähenduslik - asub Kuu ja Päikese vahel. Peale selle moodustab Merkuur trigooni Pluuto-Pandora ühendusega ja opositsiooni Saturniga Kaaludes. Pandorat aga loetakse nii mütoloogias kui ka astroloogias mõttelaeka avajaks. Veel on Merkuur MC (Neitsis) valitsejaks. Mõlemad planeedid, mis seotud Leonardo kunsti ja looduse tunnetamisega, on kvintiilis - Merkuur Musta Kuuga ja Veenus Pluutoga. Kvintiil toimib aga mitte kui potensiaalsete võimaluste andja, vaid kui end loomingule  ohverdanud tegevus oma mõtete realiseerimiseks.    Oluliseks tuleb lugeda kujundit saatuse sõrm, mille tipuks on horoskoobi valitseja Jupiter ja Kuud III majas. Aluse moodustab Neptuuni-Pluuto sekstiil. Neptuun on pealegi veel ühenduses kesktaevaga. Jupiter-Kuu kvinkunks Neptuunile näitab ka soosingu vajadust ja selle otsimist religioosetelt juhtidelt. Kunstniku elu eesmärgiks oleks kaardi järgi Päikese bisekstiili MC-le realiseerimine, millele aitab kaasa ka Päikese trigoon Põhjasõlmele. Väga  ilmekas on see, et Põhjasõlmel on väga täpne konjunktsioon asteroid Leonardoga Lõvis I maja lõpus, mida saab seostada otseselt kunstniku isikuga. Leonardo arhitektuurialaseid saavutusi ja annet seletaks Pallase ja AC konjunktsiooniga I majas. Pallast seostatakse arhitektuuriga ning ta soosib seda valdkonda.    Veelgi kõnekam on kaart siis, kui ühildada Leonardo horoskoop Uraan-Neptuuni ühenduse kaardiga (1478.a. Skorpionis), ehk siis AIV kaardiga. Siis moodustuvad tervelt kolm saatuse sõrme  konfiguratsiooni. See kujund lubab edu inimesele, kes on osanud olla õigel ajal õiges kohas.  AIV Päike (13 Ambur) on kvadratuuris Saturniga ja sekstiilis Marsiga. AIV Pluutol on opositsioon Päikesega, poolsekstiil Neptuuniga ja trigoon Jupiteriga. AIV Marsil on opositsioon Pluutoga ja sekstiil Merkuuriga. Nataalse Veenuse ühendus AIV Jupiteriga, mis pealegi on opositsioonis AIV Veenusega, näitab Leonardo loomingu sotsiaalset tunnustamist ja tema saavutusi. Aspekt sidus tema loomingu ajastu vaimuga, tõukas eemale  varem väljakujunenud stereotüübid ning andis oskuse üllatada kõrgemal võimul olevaid usuliidereid.    Ajastu uuele kunstivoolu tekkimisele ja viljelemisele viitab ka AIV kaardis Musta Kuu konjunktsioon Quaoariga Veevalajas. Veevalaja märk näitab uusi tuuli ja Must Kuu teistsugust kunstivoolu tekkimist, erilisust ning omapära. Loomingu tipuks tuleb lugeda 1503.aastal loodud maali Mona Lisa (La Gioconda). See maal ei olnud maalitud tellimuse peale. Aeglaste planeetide transiiti jälgides me saame  teda, et sel aastal liikus Pluuto Skorpioni viimastes ja Amburi esimestes kraadides. Seega AIV kaardi Uraan-Neptuun ühenduse peal ja oli võimendatud selle kaardi Merkuuri ning Veenuse mõjude poolt.    Ajastu kaardis asub asteroid Leonardo 8 Kaksikutes täpses kvadratuuris Chironiga. Leonardo nataali Merkuur teeb Leonardole sekstiili ja Pallas täpse opositsiooni.AS kaardis asub Leonardo 9 Kaaludes ühenduses Marsi ja Haumeaga. Nataali Merkuur teeb sinna täpse opositsiooni ja nataali Leonardo-Põhjasõlm  kvadratuuri.    1503. aasta hilissügisel toimus Marsi, Jupiteri ja Saturni kolmikühendus Vähis. Need seisud soosisid millegi väga omanäolise, müstilise ja uudse tekkimist, mida Mona Lisa maal ka kahtlemata on. Samal ajal Must Kuu liikus Skorpionis ja oli ühenduses AIV kaardi Veenusega, seega üsna lähedal AIV kaardi Uraan-Neptuuni tsükli alguskraadile.      Kõigil kolmel kunstnikul pole sünnikaardis peaaegu üldse loomingulisi aspekte, kuid see eest on need olemas ajastu- ja  nataalkaartide vahel. Võib väita, et individuaalne kaart ei ole kõige määravam isiku eneserealiseerimisel. Ta on ainult "algmaterjaliks", et võtta vastu ajastu poolt loodud võimalused ja need siis koos ellu viia.